ไฟแนนซ์ทูเดย์
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
21 ส.ค. 2554

....นายเซเว่น
qq...มาตรการสินเชื่อรากหญ้าของ 5 แบงก์รัฐ ให้คนขับแท็กซี่ มอเตอร์ไซค์ พ่อค้าหาบเร่ 5,000 ล้านบาท กำลังเป็นดาบสองคม โดยเฉพาะในส่วนของสินเชื่อหมุนเวียน 3,400 ล้านบาท ให้กู้รายละไม่เกิน 1 แสนบาท ดอกต่ำไม่เกินปีละ 6% อาจจะเป็นแรงดึงดูดให้รากหญ้าไปปล่อยกู้นอกระบบแก่คนรากหญ้าด้วยกันเอง เพราะเห็นกำไรอยู่ข้างหน้าหลายเท่าตัว
qq...นอกจากนี้ ยังไม่รวมหนี้เสียที่รากหญ้าชักดาบ เพราะอย่างการแก้หนี้นอกระบบโอนเข้ามาในระบบ ในส่วนของธนาคารออมสินยังเริ่มเจอพิษหนี้เสียเข้าไปแล้วถึง 4,000 ราย แม้จะคิดเป็นมูลหนี้ไม่มากนัก แค่ 200 ล้านบาท แต่ก็เป็นสัญญาณที่ไม่ค่อยจะดี
qq...งานเข้าอีกแล้ว พงษ์ภาณุ เศวตรุนทร์ อธิบดีกรมสรรพสามิต เข็นเรื่องใหญ่ๆ ยังไม่คืบหน้า ทั้งการปรับขึ้นภาษีสุรา บุหรี่ เบียร์ และการปรับโครงสร้างภาษีรถยนต์ ก็เจองานแทรกขอเงินจากภาษีสุรา ยาสูบ ไปตั้งกองทุนน้ำมันปาล์ม หากกรณีน้ำมันปาล์มขอได้ก็คงมีสินค้าอีกหลายรายการขอเงินภาษีบาปไปตั้งกองทุนเพื่อแก้ปัญหาราคาสินค้าแพงกันอีกนับไม่ถ้วน...ตั้งหลักกันให้ดีเนอะเพ่...
qq...ถึงขณะนี้ นริศ ชัยสูตร ผู้อำนวยการสำนักงานเศรษฐกิจการคลัง (สศค.) ในฐานะประธานคณะกรรมการ บริษัท ปตท. ก็เจองานหนักเสียแล้ว เมื่อต้องสวมหมวกหลายใบ ในฐานะผู้แทนรัฐบาลที่ต้องการตรึงราคาพลังงาน แต่ในฐานะบริษัทมหาชนก็ต้องทำให้ราคาเป็นราคาตลาด เลิกการอุดหนุนจนเป็นตัวก่อให้เกิดการบิดเบือนของราคา ถือเป็นงานท้าทายที่พิสูจน์ฝีมือ “ว่าที่ท่านประธาน ปตท.” ว่าจะหาจุดสมดุลในการบริหารจัดการได้อย่างไร
qq...ล้วงข่าวลึกที่ป้องปากซุบซิบกันในหมู่ชนชั้นสูงว่า ขณะนี้พรรคเพื่อไทยเดินเกมลึก ส่งมือล็อบบี้ยิสต์อาวุโสที่เป็นเจ้าของร้านอาหารญี่ปุ่นแถวๆ ทองหล่อ ซึ่งมีโพรไฟล์ส่วนตัวที่ดีเยี่ยมชนิดว่าไม่เคยเจรจาเรื่องใดแล้วไม่เป็นผลสำเร็จ ไปเจรจากับ “อดีตรัฐมนตรีคลังถึง 2 คน” เพื่อกล่อมให้มานั่งเป็นหัวหน้าพรรคเพื่อไทยคนใหม่ เพราะไม่ต้องการให้พรรคเพื่อไทยติดภาพของครอบครัว “ชินวัตร” ว่ากันว่าผู้สั่งการและออกเงินให้กับนักล็อบบี้ยิสต์มืออาชีพนั้นคือ ผู้อยู่แดนไกล